Michael Fassbender

Michael Fassbender (født 1977) er en irsk og tysk skuespiller. Han har spilt i filmer som X-Men: First Class, Prometheus, Inglourious Basterds og 12 Years a Slave.

 Liv og virke 
 Bakgrunn 
Fassbender ble født i Heidelberg i det som den gang var Vest-Tyskland med irsk mor og tysk far. Foreldrene flyttet til Irland da han var to år gammel, hvor faren drev en restaurant. Han vokste opp i Fossa utenfor Killarney i County Kerry. Michael selv ble oppfostret som katolikk. Han har engelsk som morsmål og behersker tysk til en viss grad.

 Karriere 
Fassbender har selv hevdet at han måtte finpusse tyskferdighetene før rollen i Inglourious Basterds. Han har aldri spilt i en tyskspråklig film, men sier at det kan bli aktuelt senere i karrieren. Han bor i London, og pendler til Los Angeles når han spiller inn amerikansk­produserte filmer.

Fassbender spilte i en årrekke i mindre kjente britiske TV-serier og filmer, før han i 2006 fikk et lite gjennombrudd i Zack Snyders actionfilm 300, hvor han spilte en ung, modig og dyktig spartansk soldat. Deretter spilte han i britiske indie-filmer, som Hunger (2008), Eden Lake (2008) og Fish Tank (2009), før han fikk en liten, men betydelig rolle i Quentin Tarantinos storfilm Inglourious Basterds. Den gav ham også et stort navn i amerikansk filmindustri.

I 2010 medvirket han i en ny britisk film, denne gangen actionfilmen Centurion, hvor han spilte hovedrollen. Senere samme år spilte han i en amerikansk film, Jonah Hex, som ble en stor fiasko finansielt sett. Den ble også slaktet hos anmelderne, men Fassbender ble likevel sett på som filmens lille lyspunkt. Han spilte også i en ny filmversjon av Jane Eyre, som kom ut i starten av 2011.

Etter dette ble Fassbender tilbudt rollen som The Lizard i The Amazing Spider-Man, men han avslo for å i stedet spille rollen som Magneto i X-Men: First Class (2011). Dette viste seg å være lurt, for filmen fikk strålende anmeldelser, ble en kjempesuksess hos publikum, og samspillet mellom Fassbender og James McAvoy (som spilte Charles Xavier / Professor X) ble lovpriset.

Senere i 2011 spilte han i Freud-biografien A Dangerous Method med Viggo Mortensen og Keira Knightley, britiske Shame med Carey Mulligan, som fikk meget gode kritikker, samt Haywire av Steven Soderbergh, med blant annet Michael Douglas, Ewan McGregor og Antonio Banderas på rollelisten. I 2012 medvirket han i Ridley Scotts storfilm Prometheus med Charlize Theron og Noomi Rapace.

I 2013 skal han spille i Steve McQueens Twelve Years a Slave mot blant andre Chiwetel Ejiofor og Brad Pitt. Deretter spiller han igjen i en Ridley Scott-film, The Counselor, også det med Brad Pitt, i tillegg til Cameron Diaz, Penélope Cruz og Javier Bardem. Det er også klart at han skal være med i X-Men: Days of Future Past, samt i Prometheus 2, som er oppfølgere til henholdsvis X-Men: First Class og Prometheus. I 2016 spilte han i filmen The Light Between Oceans med Alicia Vikander.

 Utvalgt filmografi 
 Snømannen (2017) – Harry Hole
 Alien: Covenant (2017) – David
 The Light Between Oceans (2016) – Tom Sherbourne
 X-Men: Days of Future Past (2013) – Erik Lehnsherr / Magneto
 The Counselor (2013) – The Counselor
 Twelve Years a Slave (2013) – David Epps
 Prometheus (2012) – David
 Haywire (2011) – Paul
 Shame (2011) – Brandon
 A Dangerous Method (2011) – Carl Jung
 X-Men: First Class (2011) – Erik Lehnsherr / Magneto
 Jane Eyre (2011) – Rochester
 Jonah Hex (2010) – Burke
 Centurion (2010) – Centurion Quintus Dias
 Inglourious Basterds (2009) – Lt. Archie Hicox
 Fish Tank (2009) – Connor
 Eden Lake (2008) – Steve
 Hunger (2008) – Bobby Sands
 300'' (2006) – Stelios

 Referanser 

 Eksterne lenker 


Kategori:Irske skuespillere
Kategori:Tyske skuespillere
Kategori:Personer fra County Kerry
Kategori:Personer fra Heidelberg